السلام عليكم الاخوه و الاخوات المتابعين.. ادري مو لايق علي الرسميه😁 لكن احتفالا بان هذا موضوعي ال 100 في شكواي.. يا كثر ما اسولف و اتحلطم و اهذر.. ابي تعطون من وقتكم اشوي و تنتبهون للي بقوله الحين.. ترا انا بشر ادمي اغلط مرات اتلكم صح مرات.. اعيش بسوداويه مرات و مرات اكون متفائل.. ادري يضايق كثير منكم اختياري للمواضيع و الصور.. بس ترا انا اتلكم عن واقع اوشوفه و اعيشه مو من عندي.. الفرق اني اسرده بطريقتي.. و انا اتعامل مع هالاشياء بسخريه علشان ما نفجر.. طيب.. انا اتابع تعليقاتكم اول باول و ناس وايد تميزها و صرت جني اعرفها شخصيا على الرغم من اني ما ارد و احب التعليق حتى لو ضدي.. اني ما ارد غالبا بسبب اني قلت رايي بالموضوع و لك الحريه تقول رايك.. مممم.. للامانه كثير دخلوا علي و علقوا و قاموا يسالون ليش ما تكتب روابه و للامانه اناه كنت ماخذها اسولف.. بس جني عجبتني الفكره و بصراحه اقدر عليها.. و انلها بمعرض الكتاب بس اخاف من بعض الفولورز ييون يذبحوني هناك.. الحين ابي انا منكم طلب صغير.. اكيد كثير منكم تابع مواضيعي من الاول.. و بمناسبة موضوعي ال100 اتمنى اتمنى تشاركون بهالشي.. ابي تقولون بصراحه هل افكر جديا باني انزل روايه عن الواقع اللي اكتب عنه؟ و ثانيا.. لما انه عندي سوالف وايد لا الحين ما قلتها و بصراحه مدري من وين ابدي فاختار رقم 1. سالفه من سوالف السكران 2. مقارنه بالنسخه الكويتيه 3. قصه مؤلمه 4. انتقاد عاده كويتيه .. و اذا ما عرفت تختار منهم فقط اذكرلي احسن سالفه قريتها عجبتك من شكواي :) راح يساعدني هالموضوع اني ارتب افكاري خصوصا توني طالع من الف سالفه و سالفه.. ادري اني ما اسوي دعايات لكن من كثر ما احرجوني ناس بانهم سوولي دعايه و نشر انا من اليوم اي شخص يسوي كابتشر للاكاونت و ينزله عنده تقديرا مني بسويله فولوا و شكرا :) اي صح و اللي عنده اي سؤال يتفضل هني :)